O‘ZBEKISTON RESPUBLIKASI HUKUMATI QARORLARINI “IXTIROLAR, FOYDALI MODELLAR VA SANOAT NAMUNALARI TO‘G‘RISIDA”GI O‘ZBEKISTON RESPUBLIKASI QONUNIGA MUVOFIQLAShTIRISh HAQIDA

O‘zbekiston Respublikasi Oliy Kengashining “Ixtirolar, foydali modellar va sanoat namunalari to‘g‘risida” gi O‘zbekiston Respublikasi Qonunini amalga kiritish tartibi haqida” 1994-yil 6-maydagi qaroriga muvofiq Vazirlar Mahkamasi qaror qiladi:
 1. Belgilab qo‘yilsinki:
 SSSRning ixtiro uchun mualliflik guvohnomalari va SSSR ning sanoat namunalari uchun guvohnomalari, ular bo‘yicha talabnomalar berilgan sanadan boshlab tegishli ravishda 20 va 15 yillik muddatlar o‘tmagan bo‘lsa, O‘zbekiston Respublikasining muhofaza hujjatlariga almashtirilishi mumkin.
 SSSRning muhofaza hujjatlari bilan muhofaza qilingan ixtirolar yoki sanoat namunalaridan foydalanishni qonuniy ravishda boshlagan jismoniy va yuridik shaxslar ushbu sanoat mulki obyektlaridan litsenziya shartnomasi tuzmasdan bundan buyon ham foydalanish huquqini saqlab qoladilar.
 Bunday hollarda mualliflarga mukofot pullari to‘lash SSSR ning muhofaza hujjatlari bilan muhofaza qilingan ixtirolar yoki sanoat namunalari uchun mukofot pullari to‘lash bo‘yicha belgilangan tartibda amalga oshiriladi.
 2. Quyidagilar o‘z kuchini yo‘qotgan deb hisoblansin:
 Vazirlar Mahkamasining “O‘zbekiston Respublikasining sanoat mulki to‘g‘risida” Vaqtinchalik nizom haqida 1992-yil 15-sentabrdagi 432-son qarori;
 Vazirlar Mahkamasining “O‘zbekiston Respublikasining sanoat mulki to‘g‘risida Vaqtinchalik nizom haqida” 1992-yil 15-sentabrdagi 432-son qaroriga o‘zgartirishlar kiritish to‘g‘risida” 1993-yil 21-iyundagi 298-son qarori;
 Vazirlar Mahkamasining “O‘zbekiston Respublikasi Vazirlar Mahkamasining 1993-yil 21-iyundagi 298-son qarorining amalda bo‘lishini uzaytirish to‘g‘risida” 1994-yil 22-fevraldagi 86-son qarori.